ג'רמי פופ

ג'רמי פופ (באנגלית: Jeremy Pope; נולד ב-9 ביולי 1992) הוא זמר ושחקן קולנוע, טלוויזיה ותיאטרון אמריקאי. הוא היה לאיש השישי בתולדות פרסי הטוני שהיה מועמד בשתי קטגוריות להופעות נפרדות באותה שנה, כשקיבל מועמדות ל"ילד מקהלה" ו"לא גאה מדי" בשנת 2019, האחרון גם זיכה אותו במועמדות לפרס גראמי לאלבום התיאטרון המוזיקלי הטוב ביותר. בשנת 2020 כיכב פופ במיני-סדרה של נטפליקס, "הוליווד", שזיכתה אותו במועמדות לפרס אמי לבידור בפריים טיים לשחקן ראשי מצטיין במיני-סדרה או בסרט. פופ נולד באורלנדו, פלורידה. הוא למד בבית הספר התיכון טימבר קריק (אנ') ולאחר מכן החל ללמוד אמנויות הבמה באקדמיה האמריקאית למוזיקה ודרמה (אנ') בניו יורק. בשנת 2018 הוא ערך את הופעת הבכורה שלו בברודוויי בתור פארוס ג'ונתן יאנג במחזה "ילד מקהלה", ובעקבותיו הגיע תפקידו במחזמר "לא גאה מדי", בדמותו של אדי קנדריקס. בשנת 2019, הוא הפך לשחקן השישי בתולדות פרס הטוני שהיה מועמד בשתי קטגוריות להופעות נפרדות באותה שנה. על האחרון הוא גם קיבל מועמדות לפרס גראמי לאלבום התיאטרון המוזיקלי הטוב ביותר. בשנת 2020 כיכב בתפקיד הראשי במיני-סדרה "הוליווד" שיצר ראיין מרפי עבור שירות נטפליקס. פופ גילם את ארצ'י קולמן, תסריטאי הומוסקסואל ואפרו-אמריקאי; ועבור תפקידו היה פופ מועמד לפרס אמי לבידור בפריים‑טיים לשחקן הראשי הטוב ביותר במיני סדרה. באותה שנה גילם את דמותו של הזמר ג'קי וילסון בסרט הדרמה "לילה אחד במיאמי" שביימה רג'ינה קינג ומהווה עיבוד למחזה באותו שם מ-2013. בשנת 2021 הצטרף לצוות השחקנים הראשי בעונה השלישית והאחרונה של סדרת טלוויזיה נוספת של מרפי "פוזה" ברשת FX Networks, בתור כריסטופר, החבר של בלנקה (מקיילה ג'יי רודריגז). בשנת 2022, חזר פופ לתיאטרון, כשכיכב בתור הצייר ז'אן מישל בסקיאט לצד פול בטאני בתור אמן הפופ-ארט אנדי וורהול במחזה "The Collaboration", המחזה רץ מפברואר עד אפריל בתיאטרון יאנג ויק (אנ') בלונדון וב-20 בדצמבר עלה המחזה בבכורה בתיאטרון ברודוויי. באותה שנה שיחק בתפקיד ראשי בסרט "גאוות יחידה" עליו היה מועמד לפרס גלובוס הזהב לשחקן הטוב ביותר. בספטמבר 2024, פופ לוהק לסדרה "The Beauty" של רשת FX, בה גם יתפקד כמפיק בפועל. הסדרה תעסוק בעולם שבו קיימת אובססיה ליופי חיצוני, ובו מחלה המועברת ביחסי מין יכולה לגרום לאדם להפוך ליפה יותר בכל יום שעובר. רוב האוכלוסייה מנצלת את ההזדמנות, אך בלשים יגלו שהיא גובה מחיר כבד. פופ הוא הומוסקסואל מוצהר. פרס עולם התיאטרון לביצוע בכורה יוצא מן הכלל – ילד מקהלה (2019) פרס אגודת מבקרי הקולנוע האפריקאים-אמריקאים להופעה פורצת דרך – הוליווד (2020) פרס ליגת הדרמה להופעה מכובדת – ילד מקהלה (2013) פרס מעגל המבקרים החיצוניים לשחקן מצטיין בהצגה – ילד מקהלה (2019) פרס טוני לשחקן הטוב ביותר במחזה – ילד מקהלה (2019) פרס טוני לשחקן במחזמר – לא גאה מדי (2019) פרס גראמי לאלבום התיאטרון המוזיקלי הטוב ביותר – לא גאה מדי (2019) פרס אמי לבידור בפריים טיים לשחקן ראשי יוצא מן הכלל במיני סדרה – הוליווד (2020) מדיה וקבצים בנושא ג'רמי פופ בוויקישיתוף אתר האינטרנט הרשמי של ג'רמי פופ (באנגלית) ג'רמי פופ, ברשת החברתית אקס (טוויטר) ג'רמי פופ, ברשת החברתית אינסטגרם ג'רמי פופ, במסד הנתונים הקולנועיים IMDb (באנגלית) ג'רמי פופ, באתר MusicBrainz (באנגלית) Fierberg, Ruthie (30 באפריל 2019). "Jeremy Pope Becomes 6th Actor in Tony History Nominated in 2 Categories the Same Year". Playbill (באנגלית). נבדק ב-2020-05-16. {{cite web}}: (עזרה) "72nd Emmy Awards Complete Nomination List" (PDF). Academy of Television Arts & Sciences. נבדק ב-28 ביולי 2020. {{cite web}}: (עזרה) Palm, Matthew J. (8 בינואר 2019). "Central Florida actor makes Broadway debut... times two". Orlando Sentinel. נבדק ב-15 ביוני 2019. {{cite web}}: (עזרה) "Jeremy Pope is Broadway's MVP this season, and that's an amazing thing". EW.com (באנגלית). נבדק ב-2019-06-15. the play asked a lot of the then-teenage-aged Pope, he tells EW, as he himself was growing up black and gay. Sneider, Jeff (2019-09-04). "Exclusive: Ryan Murphy's 'Hollywood' to Star Broadway Sensation Jeremy Pope". Collider (באנגלית אמריקאית). נבדק ב-2019-09-04. Joe Otterson, Evan Peters and Ryan Murphy to Reunite for FX’s ‘Beauty,’ Co-Starring Ashton Kutcher, Anthony Ramos, Jeremy Pope, Variety, ‏2024-09-30 (באנגלית אמריקאית) Mock, Janet. "Jeremy Pope: Forging His Own Path to "Hollywood"". them. (באנגלית). נבדק ב-2020-02-16.